ml en en en ml ml ml ml ml ml en pt ml ml en ml ml ml ml en ml ml en ml ml en ml ml ml ml ml ml ml ml ml ml ml ml ml en ml ml en ml ml en ml ml ml ml ml ml ml ml en en pl en en en en fr en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en fa en en en en ml en ml ml ml ml ml ml ie ml es en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml fr en ml en ml en en en en ml en en en ml
24 | ഏപ്രില്‍ | 2008 | Seekebi's Blog
Daily Archives: ഏപ്രില്‍ 24, 2008
കേരളത്തില്‍ അനുദിനമെന്നോണം സംഭവിക്കുന്ന ആത്മഹത്യകളും കൊലപാതകങ്ങളും അപകടമരണങ്ങളും കാണേണ്ടിയും കേള്‍ക്കേണ്ടിയും വരുമ്പോള്‍ ചിന്തിച്ചുപോകുന്നു: മനുഷ്യജീവനു് ഈ സമൂഹത്തില്‍ ഇന്നു് എന്തെങ്കിലും വില കല്‍പിക്കാനാവുമോ? കോഴിപ്പോരും അങ്കംവെട്ടും കണ്ടു് കണ്‍കുളിര്‍ത്തിരുന്ന കേരളീയനു് മനസ്സിന്റെ മരവിപ്പുമൂലം മനുഷ്യരക്തം കണ്ടാലേ ഇപ്പോള്‍ തൃപ്തിയാവൂ എന്നുണ്ടോ?
എന്തു് കാരണംകൊണ്ടോ നിയന്ത്രണം വിട്ട ആനകള്‍ പാപ്പാനേയും, പലപ്പോഴും വഴിയാത്രക്കാരെപ്പോലും പരസ്യമായി കുത്തിയും ചവിട്ടിയും കൊല്ലുന്നതു് എത്രയോ വട്ടം സംഭവിച്ചിട്ടും അതിനെതിരായി എന്തെങ്കിലും നടപടി സ്വീകരിക്കാന്‍ കേരളീയസമൂഹത്തിനു് കഴിയാതെ പോകുന്നതിനു് മറ്റെന്തു് നീതീകരണമാണു് നല്‍കാന്‍ കഴിയുക? രക്തത്തിലെ പട്ടയുടെ അംശം നിശ്ചയിക്കുന്നതിനേക്കാള്‍ ഞരമ്പുകളിലൂടെ ഒഴുകുന്ന പട്ടയിലെ രക്തത്തിന്റെ അംശം നിശ്ചയിക്കുന്നതാണു് ഉപകരണസാങ്കേതികപരമായി കൂടുതല്‍ എളുപ്പം എന്ന അവസ്ഥയിലെത്തിയെട്ടും ആള്‍ക്കൂട്ടത്തിനിടയിലൂടെ ആനകളെ എഴുന്നെള്ളിക്കാന്‍ പാപ്പാന്മാരും പരിവാരങ്ങളും അനുവദിക്കപ്പെടുന്നതുമൂലമാവുമോ നിരപരാധികളായ മനുഷ്യര്‍ ജീവന്‍ ബലികഴിക്കേണ്ടിവരുന്നതു്? അതോ, മൃഗമനഃശാസ്ത്രത്തിലോ മൃഗശരീരശാസ്ത്രത്തിലോ വേണ്ടത്ര അറിവോ, ആനകളുടെ സംരക്ഷണസംബന്ധമായി‍ ഉചിതമായ പരിശീലനമോ ഒന്നുമില്ലാതെ ഒരു ‘തന്റേടത്തിന്റെ’ പേരില്‍ ‘ആനനിയന്ത്രകരായി’ ചമയുന്നവരുടെ അജ്ഞതയ്ക്കു് ആനകളും നിഷ്കളങ്കരായ മനുഷ്യരും ഇരയായിത്തീരുകയാണോ?
അതെന്തായാലും, അദ്ധ്യാത്മിക-സാംസ്കാരികകേരളത്തിന്റെ സാമാന്യബോധം അതിനെതിരായി ഉറക്കെ ചിന്തിക്കേണ്ട കാലം പണ്ടേ കഴിഞ്ഞിരിക്കുന്നു എന്നാണെനിക്കു് തോന്നുന്നതു്. ആനകളുടെ അനുഭവജ്ഞാനാതീതമായ പരിജ്ഞാനശേഷിയെപ്പറ്റി സിമ്പോസിയം നടത്തുകയല്ല, മനുഷ്യജീവന്‍ അപകടത്തിലാക്കാന്‍ അവയെ അനുവദിക്കാതിരിക്കാനുള്ള പ്രായോഗികമാര്‍ഗ്ഗങ്ങള്‍ ആരായുകയാണു് ആവശ്യം. ഒന്നുകില്‍ ഈ പ്രാകൃതനടപടി പൂര്‍ണ്ണമായും നിരോധിക്കണം, അല്ലെങ്കില്‍ ചുരുങ്ങിയപക്ഷം, മനുഷ്യന്റെ ജീവനും സ്വത്തിനും അപകടം വരാത്ത വിധത്തില്‍ ഈ അരങ്ങേറ്റം നടത്താന്‍ കര്‍ശനമായ നടപടികള്‍ സ്വീകരിക്കുകയെങ്കിലും ചെയ്യണം.
ഇണക്കിളികളിലൊന്നിനെ അമ്പെയ്തു് വീഴ്ത്തിയ കാട്ടാളത്തത്തിനുനേരെ ‘മാ നിഷാദ’ എന്നലറിയ ആര്‍ഷഭാരതസംസ്കാരത്തിനു് അതിനുള്ള കഴിവു് ഇല്ലാതായി എന്നു് വരുമോ?
മുദ്രകള്‍: ആനയെഴുന്നെള്ളിപ്പ്, ഉത്സവം, പലവക
ആരോ ഛര്‍ദ്ദിച്ചതില്‍ ഒരു ചെറിയ കറുപ്പുനിറം കണ്ട വാര്‍ത്ത പലവട്ടം വായ്മൊഴിയായി ചെവികളില്‍നിന്നും ചെവികളിലേക്കു് പകര്‍ന്നപ്പോള്‍ “ഒരുവന്‍ മൂന്നു് കാക്കകളെ ഛര്‍ദ്ദിച്ചു” എന്ന അത്ഭുതവാര്‍ത്തയായി മാറിയ കുട്ടിക്കഥ ചിലരെങ്കിലും ചെറുപ്പകാലത്തു് കേട്ടിരിക്കും. ഈ വര്‍ണ്ണന അതിഭാവുകത്വമാണെന്നു് നമുക്കറിയാം. അതു് ആ കഥ ലക്‍ഷ്യമാക്കുന്നുമുണ്ടാവാം. പക്ഷേ, ഇത്തരമോ, ഇതിലും വിചിത്രമോ, വിസ്മയകരമോ ആയ കഥകള്‍ പോലും മുഖവിലയ്ക്കു് വാങ്ങി കയ്യോടെ എളിയില്‍ തിരുകുന്നവരുടെ ലോകമാണു് ആത്മീയതയുടെ ലോകം. അത്ഭുതങ്ങളിലൂടെയും മായകളിലൂടെയുമാണു് ദൈവാസ്തിത്വം വെളിപ്പെടുന്നതു്! “നേരേ വാ, നേരേ പോ” എന്ന രീതി എന്തുകൊണ്ടോ ദൈവത്തിനു് അത്ര ഇഷ്ടമുള്ള കാര്യമല്ല! അതുകൊണ്ടാവാം, മനുഷ്യര്‍ക്കു് വെളിപ്പെടണമെന്ന ആഗ്രഹം നിയന്ത്രിക്കാന്‍ കഴിയാതാവുന്ന ചില അപൂര്‍വ്വ സന്ദര്‍ഭങ്ങളില്‍ ദൈവം സാധാരണമനുഷ്യര്‍ക്കു് മടുപ്പുമൂലം ‘കോട്ടുവാ വിടാന്‍ തോന്നിപ്പോകുന്നത്ര ഏകാന്തവും വിരസവുമായ’ പര്‍വ്വതങ്ങളിലോ, ഗുഹകളിലോ ഒക്കെ ഒറ്റപ്പെട്ട വല്ല മനുഷ്യരും വന്നുപെട്ടിട്ടുണ്ടോ എന്നു് നോക്കി അവരുടെ മുന്നില്‍ ചെന്നു് പ്രത്യക്ഷപ്പെടുന്നതു്!
ഇനി വിഷയത്തിലേക്കു് കടക്കാം. ആദ്യകാലക്രിസ്തുമതം യഹൂദരില്‍ മാത്രം ഒതുങ്ങിയിരുന്ന ഒരു ചെറിയ വിഭാഗമായിരുന്നു. കാലക്രമേണ ക്രിസ്തീയവിശ്വാസം സമീപപ്രദേശങ്ങളിലേക്കു് വ്യാപിച്ചു. ആരംഭകാല ഇടവകകളില്‍ യേശുചരിതം, പ്രത്യേകിച്ചും കുരിശുമരണത്തിലും ഉയിര്‍ത്തെഴുന്നേല്‍പ്പു് എന്ന അത്ഭുതത്തിലും കേന്ദ്രീകരിച്ചുകൊണ്ടു്, വായ്മൊഴിയായി അനുയായികള്‍ക്കു് പകര്‍ന്നുകൊടുക്കപ്പെട്ടു. അനുയായികള്‍ അവര്‍ കേട്ട കഥകള്‍ “മര്‍ക്കോസ്‌ പറഞ്ഞു, ലൂക്കോസ്‌ പറഞ്ഞു” മുതലായ എംഫസിസോടുകൂടി, ഓരോരുത്തന്‍ അവസരോചിതം തന്റെ ഭാവനയുടെ മസാലയും ചേര്‍ത്തു് സുവിശേഷപ്രസംഗം കേട്ടു് ആത്മാവിനെ രക്ഷിച്ചു് ആസന്നമായ ദൈവരാജ്യത്തിനു് അവകാശികളാകുവാന്‍ തടിച്ചുകൂടിയ ജനങ്ങളുടെ തലയിലേക്കു് ചെവിയിലൂടെ കോരിയൊഴിച്ചു. ഇന്നും ചില ഉപദേശികള്‍ കേരളത്തിലെ ഗ്രാമീണരായ സാധുക്കളോടു് ഘോഷിക്കുന്ന സുവിശേഷങ്ങളിലെ മണ്ടത്തരങ്ങള്‍ ശ്രദ്ധിച്ചിട്ടുള്ളവര്‍ക്കു് രണ്ടായിരം വര്‍ഷങ്ങള്‍ക്കു് മുന്‍പു്, മനുഷ്യര്‍ ബൗദ്ധികമായി വളരെയേറെ പിന്നാക്കം നിന്നിരുന്ന ഒരു കാലഘട്ടത്തില്‍, സംഘടിപ്പിച്ചിരുന്ന സുവിശേഷയോഗങ്ങളിലെ പ്രസംഗകരുടെ ‘എരിവു്’ ഏകദേശം ഊഹിക്കാവുന്നതേയുള്ളു. യേശുവിന്റെ രണ്ടാമത്തെ വരവു് ഉടനെ ഉണ്ടാവുമെന്നു് ആ സാധുമനുഷ്യര്‍ ആത്മാര്‍ത്ഥമായി വിശ്വസിച്ചിരുന്നു. സ്വര്‍ഗ്ഗത്തേയും നരകത്തേയുമൊക്കെ വെളിപ്പെടുത്താന്‍ അക്കാലത്തു് വരയ്ക്കപ്പെട്ട ചിത്രങ്ങളിലും, രചിക്കപ്പെട്ട ഗ്രന്ഥങ്ങളിലുമെല്ലാം ഈ ആത്മാര്‍ത്ഥത നമുക്കു് വ്യക്തമായി കാണാന്‍ കഴിയും.
ഈച്ചകള്‍ക്കു് അമേധ്യത്തോടു് തോന്നുന്ന അതേ ആഭിമുഖ്യം മനുഷ്യര്‍ക്കു് എന്തുകൊണ്ടോ അത്ഭുതകഥകളോടുണ്ടു്. അതുകൊണ്ടുതന്നെ കേരളത്തിലെ ഏതെങ്കിലും ഒരു വീട്ടിലെ ഫോട്ടോ രക്തം ‘മുള്ളി’ എന്നു് കേട്ടാല്‍ മനുഷ്യര്‍ ഉടനെ അവിടെ ഹാജരാവുന്നു! രക്തം മുള്ളിയതു് ദൈവം ആയിക്കൂടെന്നില്ലല്ലോ! ഭാഗ്യം തേടലിന്റെ രാസവളമാണു് അജ്ഞത. ഇടയിളക്കി അല്‍പം അജ്ഞത വിതറിയാല്‍ ഭാഗ്യംതേടല്‍ തഴച്ചുവളരും.
ക്രിസ്തുവിന്റെ ശിഷ്യന്മാരായാലും എന്നെങ്കിലും മരിക്കേണ്ടിവരുമെന്നതിനാല്‍, കാലത്തിന്റെ കുത്തിയൊഴുക്കില്‍ എപ്പോഴോ യേശുവിനെ നേരില്‍ കണ്ടവര്‍ ആരും ഇപ്പോള്‍ തങ്ങളോടുകൂടെ ഇല്ല എന്ന സത്യം വിശ്വാസിസമൂഹങ്ങളും തിരിച്ചറിയേണ്ടിവന്നു. അതിനോടകം വ്യത്യസ്ത ഇടവകകളില്‍ വ്യത്യസ്തമായ രീതികളില്‍ വായ്മൊഴിയായി പകര്‍ന്നുകൊടുക്കപ്പെട്ട യേശുചരിതങ്ങള്‍ സുവിശേഷങ്ങളുടെ രൂപത്തില്‍ നിലവില്‍ വന്നു് പ്രബലപ്പെട്ടുകഴിഞ്ഞിരുന്നു. തങ്ങളുടെ വിശ്വാസസത്യങ്ങള്‍ പിന്‍തലമുറകള്‍ക്കുവേണ്ടി ലിഖിതരൂപത്തില്‍ ആക്കേണ്ടതു് ഇടവകകളുടെ ഒരാവശ്യമായി മാറി. കേട്ടറിവുകളിലെ പൊരുത്തക്കേടുകള്‍ ഇടവകകളിലെ ലിഖിതരൂപങ്ങളിലും പ്രത്യക്ഷപ്പെട്ടു. ആരംഭകാലത്തു് ഇതൊരു പ്രശ്നമായിരുന്നില്ലെങ്കിലും സഭ വളര്‍ന്നപ്പോള്‍, അധികാരം കേന്ദ്രീകരിക്കാനുള്ള ശ്രമങ്ങളും, അതോടൊപ്പം ക്രിസ്തുസഭയ്ക്കു് പൊതുവായതും, ഏകോപിതവുമായ സുവിശേഷങ്ങളും ‘പുതിയ നിയമവും’ എല്ലാം ആവശ്യമായിത്തീര്‍ന്നു. അവരവരുടെ ‘വിശ്വാസപ്രമാണങ്ങളെ’ ഉപേക്ഷിക്കുവാന്‍ പല വിഭാഗങ്ങളും തയ്യാറായില്ല. യേശുവിന്റെ മരണത്തിനു് ഇരുന്നൂറും മുന്നൂറും വര്‍ഷങ്ങള്‍ക്കുശേഷം യേശു പറഞ്ഞതെന്തു്, പറയാത്തതെന്തു് എന്നു് കൃത്യമായി പറയാന്‍ ആര്‍ക്കു് കഴിയും? ഓരോ വിഭാഗത്തിനും അവര്‍ പറയുന്നതായിരുന്നു ശരി. അവരുടെ മുന്‍പന്തിയിലായിരുന്നു നോസ്റ്റിക്സ്‌ (gnostics) എന്ന പേരില്‍ അറിയപ്പെട്ടിരുന്ന വിശ്വാസിവിഭാഗം. ഈ ചിന്താധാരയുടെ ഭാഗമായി രൂപമെടുത്ത ലിഖിതങ്ങളുടെ നിരയില്‍ വരുന്നതാണു് യൂദാസിന്റെ സുവിശേഷവും.
‘രഹസ്യജ്ഞാനം’ എന്നര്‍ത്ഥമുള്ള gnostikos എന്ന ഗ്രീക്ക്‌ പദത്തില്‍ നിന്നും രൂപമെടുത്ത Gnosticism മതപരവും തത്വചിന്താപരവുമായ വിവിധ ആശയധാരകളുടെ സംയോജനമാണു്. അക്കാലത്തെ ഗ്രീക്ക്‌-റോമന്‍ ലോകത്തിലെ, ഇന്നത്തെ അര്‍ത്ഥത്തില്‍ വേണമെങ്കില്‍ esoteric എന്നു് വിളിക്കാവുന്ന, ഒരു പരിഷ്കൃത ബൗദ്ധിക പ്രസ്ഥാനം. പുരാതന ഇറാനിലെ ദ്വന്ദ്വ വിശ്വാസം, പ്ലാറ്റോയിലെ ദൃഷ്ടാന്തപരമായ ആദര്‍ശവാദം, യഹൂദരിലെ നിഗൂഢവെളിപാടുകള്‍ മുതലായവയുടെ എല്ലാം ഒരു സമീകൃതസമ്മേളനം. തിന്മകൊണ്ടു് നിര്‍മ്മിച്ചതും, പൈശാചികത വാഴുന്നതുമായ ഈ ലോകം നന്മ നിറഞ്ഞവനായ ഒരു ദൈവത്തിന്റെ സൃഷ്ടിയാവാന്‍ കഴിയില്ല. അതുകൊണ്ടു്, ലോകത്തിന്റെ സ്രഷ്ടാവായ പഴയനിയമത്തിലെ യഹോവ അവര്‍ക്കു് ഒരു ‘താഴ്‌ന്ന’ ദൈവമാണു്. യഹോവയിലും ‘ഉയര്‍ന്നവനായ’ ‘യഥാര്‍ത്ഥ ദൈവത്തിന്റെ’ വെളിപാടു് വഴി മനുഷ്യര്‍ക്കു് വീണ്ടും ദൈവത്തില്‍ എത്തിച്ചേരാന്‍ കഴിയും. പക്ഷേ, ഈ വെളിപാടു് തത്വചിന്താപരമായ ബോധവല്‍ക്കരണം വഴിയോ, ക്രിസ്തുമതം പഴയനിയമത്തില്‍ നിന്നും ഏറ്റെടുത്ത വെളിപാടു് വഴിയോ ഉണ്ടാവുന്നതോ അവയുമായി താരതമ്യപ്പെടുത്താവുന്നതോ അല്ല. ആത്മരഹസ്യത്തിന്റെ അന്തര്‍ജ്ഞാനത്തിലൂടെ (intuition of the mystery of the self) മാത്രം നേടാന്‍ കഴിയുന്ന ഒന്നാണു്. ഉഗ്രകോപിയായ ഒരു യഹോവയുടെ നിയമങ്ങള്‍ പൊക്കിപ്പിടിക്കുന്നു എന്ന കാരണം പറഞ്ഞു് അവര്‍ പഴയനിയമത്തെ നിഷേധിക്കുന്നു. ‘യഥാര്‍ത്ഥ’ദൈവത്തില്‍ നിന്നും വന്ന മനുഷ്യര്‍ക്കു് തിരിച്ചു് ദൈവത്തില്‍ എത്തിച്ചേരാന്‍ യേശുവിന്റെ ആവശ്യമില്ല. മാത്രവുമല്ല, അവര്‍ യേശുവിന്റെ കുരിശുമരണത്തില്‍ വിശ്വസിക്കുന്നുമില്ല. കാരണം, സാക്ഷാല്‍ ദൈവത്തിന്റെ മകനായ യേശുവിനു് ഭൗമികമായ ഒരു മരണം സംഭവിക്കുക എന്നതു് സാദ്ധ്യമല്ല എന്നായിരുന്നു അവരുടെ വിശ്വാസം. അവരുടെ അഭിപ്രായത്തില്‍, യേശുവിനു് പകരം മറ്റാരോ ആണു് കുരിശില്‍ മരിച്ചതു്. നോസ്റ്റിക്സിന്റെ കാഴ്ചപ്പാടില്‍ അവരായിരുന്നു യേശുവിന്റെ ആശയങ്ങള്‍ യഥാര്‍ത്ഥമായി പിന്തുടര്‍ന്നിരുന്നവര്‍. ഇതുപോലുള്ള അവരുടെ നിലപാടുകള്‍ സ്വാഭാവികമായും സഭാനേതൃത്വത്തിന്റെ കഠിനമായ എതിര്‍പ്പുകളെ നേരിടേണ്ടിവന്നു. കുരിശില്‍ മരിക്കാത്ത, ഉയിര്‍ത്തെഴുന്നേല്‍ക്കാത്ത യേശു!? ക്രിസ്തുവില്‍ കൂടിയല്ലാത്ത വീണ്ടെടുപ്പു്!? പള്ളിയും പട്ടക്കാരനും ആവശ്യമില്ലാത്ത, സഭ എന്ന ഒരു സ്ഥാപനമേ ആവശ്യമില്ലാത്ത ഒരു ക്രിസ്തുമതം!? അങ്ങനെയൊരു ക്രിസ്തുമതത്തില്‍ പൗരോഹിത്യത്തിനു് എന്തു് സ്ഥാനം? അതുകൊണ്ടൊക്കെത്തന്നെ Gnosticism വേരോടേ പിഴുതെറിയപ്പെടേണ്ടതു് സഭാപിതാക്കളുടെ നിലനില്‍പ്പിന്റെ പ്രശ്നവുമായിരുന്നു.
അക്കാലത്തു് ഇടവകകളില്‍ നടപ്പിലിരുന്ന പല സുവിശേഷങ്ങളിലും സ്ത്രീകള്‍ക്കു് നല്‍കിയിരുന്ന സ്ഥാനമാനങ്ങളും പിതാക്കന്മാര്‍ക്കു് സഹിക്കാവുന്നതില്‍ അധികമായിരുന്നു. തോമാസിന്റെ സുവിശേഷത്തില്‍ അപ്പോസ്തലപദവിയുള്ള രണ്ടു് സ്ത്രീകളെപ്പറ്റി പരാമര്‍ശിക്കുന്നുണ്ടു്. ചില നോസ്റ്റിക്‌ ലിഖിതങ്ങളില്‍ ഔദ്യോഗികസ്ഥാനങ്ങള്‍ അലങ്കരിക്കുന്ന സ്ത്രീകളെപ്പറ്റി സൂചനയുണ്ടു്. ഒരിടത്തു് മഗ്ദലനമറിയ ശിഷ്യഗണത്തിലെ ഒന്നാമത്തവളായി അവരുടെ നേതൃത്വം അലങ്കരിക്കുന്നതായി പോലും വായിക്കാന്‍ കഴിയും! സഭയുടെ അംഗീകൃത പുതിയനിയമത്തില്‍നിന്നും ഈവിധത്തിലുള്ള യാതൊരു സൂചനയും നമുക്കു് ലഭിക്കുന്നില്ല. അതേസമയം, നാലാം നൂറ്റാണ്ടുവരെ സ്ത്രീകള്‍ സഭയില്‍ അധികാരസ്ഥാനങ്ങളില്‍ സജീവമായിരുന്നു എന്നതിനു് തെളിവുകളുണ്ടു്. പുരാതന കാലത്തെ പൊതുരീതിക്കു് വിരുദ്ധമായി, ആദ്യകാലക്രിസ്തുസഭയില്‍ സ്ത്രീകള്‍ക്കു് നേതൃത്വവും ഉത്തരവാദിത്വവും വഹിക്കാന്‍ അവകാശമുണ്ടായിരുന്നു. പക്ഷേ സഭയിലെ പുരുഷനേതൃത്വം സ്വന്തം സ്ഥാനങ്ങള്‍ സുരക്ഷിതമാക്കുന്നതിനുവേണ്ടി ആസൂത്രണം ചെയ്തു് നടപ്പിലാക്കിയ നയപരിപാടികള്‍വഴി സ്ത്രീകള്‍ അധികാരസ്ഥാനങ്ങളില്‍ നിന്നും കാലക്രമേണ പുറന്തള്ളപ്പെട്ടു. ആദ്യനൂറ്റാണ്ടുകളില്‍ നിലവിലിരുന്ന മറ്റു് സുവിശേഷങ്ങള്‍ നിരോധിക്കപ്പെടാതിരുന്നെങ്കില്‍, അവ പുതിയനിയമത്തിലെ സുവിശേഷങ്ങള്‍ക്കു് തുല്യമായി അംഗീകരിക്കപ്പെട്ടിരുന്നെങ്കില്‍ ഇന്നു് സഭയിലെ അധികാരസ്ഥാനങ്ങളില്‍ തീര്‍ച്ചയായും സ്ത്രീകളും ഉണ്ടാവുമായിരുന്നു. അതു് മാത്രവുമല്ല, അവ വിലമതിക്കപ്പെട്ടിരുന്നുവെങ്കില്‍, യഹോവ എന്ന ദൈവത്തെ സംബന്ധിച്ചും, പ്രപഞ്ചസൃഷ്ടിയെ സംബന്ധിച്ചും, യേശുവിന്റെ മരണവും ഉയിര്‍ത്തെഴുന്നേല്‍പ്പും സംബന്ധിച്ചുമെല്ലാം ലോകത്തില്‍ ഇന്നു് നിലവിലിരിക്കുന്ന സങ്കല്‍പങ്ങള്‍ മറ്റൊന്നായിരുന്നേനെ! പക്ഷേ ചരിത്രം മറ്റൊരു വഴി തെരഞ്ഞെടുക്കുകയായിരുന്നു. ‘യഥാര്‍ത്ഥവിശ്വാസം’ ഏതെന്നു് സ്ഥാപിക്കുന്നതിനുവേണ്ടി വിശ്വാസിവിഭാഗങ്ങള്‍ തമ്മില്‍ ആരംഭിച്ച മത്സരം നിയന്ത്രണാതീതവും രക്തരൂഷിതവുമായി. ഔദ്യോഗികസഭ അംഗീകരിക്കാത്ത സുവിശേഷങ്ങളും ‘മതനിന്ദാഗ്രന്ഥങ്ങളും’ ചുട്ടെരിക്കപ്പെട്ടു. ഇത്തരം നടപടികള്‍ വഴി സ്ത്രീകള്‍ അധികാരസ്ഥാനങ്ങളില്‍ നിന്നു് പുറംതള്ളപ്പെടുക മാത്രമല്ല, Gnosticism എന്ന ശാഖ തന്നെ പൂര്‍ണ്ണമായി നശിപ്പിക്കുകപ്പെടുകയും ചെയ്തു.
ഈ ‘വിശുദ്ധശുദ്ധീകരണത്തിന്റെ’ തലവനായിരുന്നു സഭയിലെ വിശുദ്ധനായ Irenaeus. Lyon-ലെ ബിഷപ്പായിരുന്ന ഇദ്ദേഹം 180-ല്‍ എഴുതിയ Adversus haereses (മതനിന്ദയ്ക്കെതിരെ) എന്ന പുസ്തകത്തിലൂടെ നോസ്റ്റിക്സ്‌ മതനിന്ദകരായി പ്രഖ്യാപിക്കപെട്ടു. യഹോവയല്ല, യേശുവല്ല, പത്രോസല്ല, പൗലോസുമല്ല, ഇറേണിയൂസ്‌ എന്ന സഭാപിതാവാണു് തീരുമാനിച്ചതു്, ഏതാണു് ശരിയായ ക്രിസ്തീയവിശ്വാസം എന്നു്! ബൈബിളില്‍ ‘അദ്ദേഹം സ്ഥാനം നല്‍കിയ’ നാലു് സുവിശേഷങ്ങള്‍ മാത്രമാണു് ശരിയായതെന്നും, അല്ലാത്തതെല്ലാം മതനിന്ദയാണെന്നും പ്രഖ്യാപിക്കപ്പെട്ടു. മതനിന്ദകര്‍ നിര്‍ദ്ദാക്ഷിണ്യം പിന്തുടര്‍ന്നു് നശിപ്പിക്കപ്പെട്ടു. ഇറേണിയൂസ്‌ ചൂണ്ടിക്കാണിക്കുന്ന പ്രമാണങ്ങളില്‍ അധിഷ്ഠിതമല്ലാത്ത ക്രിസ്തുമതം ഒരു ക്രിസ്തുമതമല്ല എന്നു് സമ്മതിച്ചവര്‍ രക്ഷപെട്ടു.
അതുകൊണ്ടു് Gnosticism സഭയില്‍ സ്വന്തമായ ഒരു പാദമുദ്രയും പതിപ്പിക്കാതെ മറയുകയായിരുന്നു എന്നര്‍ത്ഥമില്ല. ക്രിസ്തീയസഭയുടെ പല അനുശാസനങ്ങളും തത്വസംഹിതകളും രൂപമെടുത്തതുതന്നെ gnostic വിശ്വാസങ്ങളോടുള്ള പ്രതികരണം എന്ന രൂപത്തിലായിരുന്നു. സഭാപിതാവായ അഗസ്റ്റിന്റെ പഠിപ്പിക്കലുകള്‍ക്കുപോലും നോസ്റ്റിക്‌ ചിന്തകളോടുള്ള കടപ്പാടു് മറച്ചുപിടിക്കാനാവുന്നതല്ല.
ആരംഭകാലത്തെ ക്രിസ്തുമതത്തിനു് റോമാക്കാരില്‍ നിന്നും നേരിടേണ്ടിവന്ന പിന്തുടരലും പീഡനവും നേരിട്ടു് കണ്ടും അനുഭവിച്ചും അറിഞ്ഞവനായ Irenaeus തന്നെയാണു് മറ്റു് ക്രിസ്ത്യാനികളെ അവരുടെ വിശ്വാസപരമായ നിലപാടുകളിലെ വ്യത്യസ്തതയുടെ പേരില്‍ ഉന്മൂലനം ചെയ്യാന്‍ ആഹ്വാനം ചെയ്യുന്നതു് എന്നതാണു് ഈ നാടകത്തിലെ ഏറ്റവും വലിയ വിരോധാഭാസം! അതു് തിരിച്ചറിയുന്നതുവഴി നമുക്കു് ലഭിക്കുന്നതു്, സഭാപിതാക്കള്‍ പ്രസംഗിക്കുന്ന ദൈവനീതിയിലും അയല്‍പക്കസ്നേഹത്തിലുമൊക്കെ മറഞ്ഞിരിക്കുന്ന കാപട്യവും മുതലക്കണ്ണീരും കൃത്യമായി അളക്കാന്‍ കഴിയുന്ന ഒരു അളവുകോലാണു്.
അതിലൊക്കെ ഉപരിയായി, ഇത്തരം ചരിത്രങ്ങളില്‍നിന്നും സംശയലേശമില്ലാതെ നമുക്കു് (വേണമെങ്കില്‍!) മനസ്സിലാക്കാന്‍ കഴിയുന്ന ഏറ്റവും പ്രധാനപ്പെട്ട മറ്റൊരു കാര്യം എല്ലാ ദൈവശാസ്ത്രങ്ങളുടെയും, എല്ലാ സ്വര്‍ഗ്ഗസങ്കല്‍പങ്ങളുടെയും, എല്ലാ ദൈവികവെളിപാടുകളുടെയും പിന്നില്‍ മറഞ്ഞിരിക്കുന്ന ‘രഹസ്യം’ മനുഷ്യബുദ്ധിയും മനുഷ്യന്റെ കൈവേലകളും മാത്രമാണെന്ന നിഷേധിക്കാനാവാത്ത സത്യമാണു്. ലളിതമാണു് ഈ സത്യം. പക്ഷേ അതു് തിരിച്ചറിയണമെങ്കില്‍ കാണാതെ പഠിച്ച കുറെയേറെ ‘സര്‍വ്വസമവാക്യങ്ങള്‍’ ചവറ്റുകുട്ടയില്‍ എറിയണം. ഒരു മനുഷ്യജന്മം മുഴുവന്‍ ശ്രമിച്ചാലും സാധിക്കണമെന്നില്ലാത്ത ഒരു ജോലിയാണതു്. കാരണം, കാണാതെ ‘പഠനം’ വഴി കര്‍ത്താവും കര്‍മ്മവും സ്ഥാനം മാറ്റി പ്രതിഷ്ഠിക്കപ്പെടുന്നു. നിയന്ത്രിക്കേണ്ടവന്റെ നിയന്ത്രണം കാണാതെ പഠിച്ചവ ഏറ്റെടുക്കുന്നു, നീരാളിപ്പിടിത്തം പോലെ! – മിക്കവാറും എല്ലായ്പോഴും മരണം വരെ ആ പിടിയില്‍നിന്നും മനുഷ്യനു് മോചനം നല്‍കാതെ! താന്‍ ആത്യന്തികസത്യത്തിന്റെ “പിടിയില്‍” സുരക്ഷിതനാണെന്ന മിഥ്യാബോധം മൂലം മോചനം നേടണമെന്ന ആഗ്രഹം പോലും അവനില്‍ ഉദിപ്പിക്കാതെ!
Posted by c.k.babu on ഏപ്രില്‍ 24, 2008 in മതം, ലേഖനം
മുദ്രകള്‍: ബൈബിള്‍, ലേഖനം, സുവിശേഷം
K. S. P. (കമ്മ്യൂണിസവും സ്വല്പം പിള്ളേരും)
“അധികമായി സത്യം ചെയ്യരുതു്‌” – ഖുര്‍ആന്‍
സോഷ്യല്‍ മീഡിയകളിലെ ഇബോള വൈറസുകള്‍
Enter your email address to subscribe to this blog and receive notifications of new posts by email.
Join 923 other followers
2. മനുഷ്യര്‍, മതങ്ങള്‍, ദൈവങ്ങള്‍
Error: Please make sure the Twitter account is public.
വിഭാഗങ്ങള്‍ വിഭാഗം തെരഞ്ഞെടുക്കൂ അഭയ കൊലക്കേസ്  (1) ആധുനികസാഹിത്യം  (1) ആഫ്രിക്ക  (1) കഥ  (5) കവിത  (9) ചര്‍ച്ച  (3) ചിത്രങ്ങള്‍  (22) ചിത്രങ്ങൾ  (2) ജ്യോതിഷം  (2) നര്‍മ്മം  (14) പലവക  (71) പ്രതികരണം  (5) പ്രപഞ്ചോത്ഭവം  (2) ഫിലോസഫി  (37) ബുക്സ്  (1) ബൈബിള്‍  (21) മതം  (88) യേശു  (10) രാഷ്ട്രീയം  (6) ലേഖനം  (80) ശാസ്ത്രം  (14) സൃഷ്ടിവാദം  (1) സ്വവർഗ്ഗാനുരാഗം  (1) Uncategorized  (5)
ലേബലുകൾ വിഭാഗം തെരഞ്ഞെടുക്കൂ അഭയ കൊലക്കേസ്  (1) ആധുനികസാഹിത്യം  (1) ആഫ്രിക്ക  (1) കഥ  (5) കവിത  (9) ചര്‍ച്ച  (3) ചിത്രങ്ങള്‍  (22) ചിത്രങ്ങൾ  (2) ജ്യോതിഷം  (2) നര്‍മ്മം  (14) പലവക  (71) പ്രതികരണം  (5) പ്രപഞ്ചോത്ഭവം  (2) ഫിലോസഫി  (37) ബുക്സ്  (1) ബൈബിള്‍  (21) മതം  (88) യേശു  (10) രാഷ്ട്രീയം  (6) ലേഖനം  (80) ശാസ്ത്രം  (14) സൃഷ്ടിവാദം  (1) സ്വവർഗ്ഗാനുരാഗം  (1) Uncategorized  (5)
1. ഇടവപ്പാതിയിലെ തിരുവോണം 2. രസകരമാകാവുന്ന ചില ചിന്തകൾ 3. ഭാരതീയനും വർഗ്ഗവിവേചനവും 4. ദൈവത്തിനു് പുണ്യാഹം തളിക്കുന്നവർ 5. അക്വീനാസിന്റെ അഞ്ചു് അന്തഃകരണങ്ങൾ 6. നാറാണത്തു് ഭ്രാന്തൻ 7. ഉപാസന 8. ഒരു ചുണ്ടെലിക്കഥ 9. സ്ഥിതിസമത്വം - ഒരു മൃഗദാഹം 10. ഒരു ഈച്ചയുടെ മരണം 11. ഭാഷയും അറിവും 12. മുടിയമന്ത്രങ്ങൾ 13. ഒട്ടകത്തിനെ വെള്ളം കുടിപ്പിക്കാൻ 14. നഷ്ടസ്വർഗ്ഗം 15. നമുക്കു് വേണ്ടതു് വിശുദ്ധന്മാർ മാത്രം! 16. ദൈവങ്ങൾ, അർദ്ധദൈവങ്ങൾ - (1) 17. സ്വാതന്ത്ര്യഷഷ്ടിപൂർത്തി 18. ദൈവങ്ങൾ, അർദ്ധദൈവങ്ങൾ - (2) 19. ദൈവങ്ങൾ, അർദ്ധദൈവങ്ങൾ - (3) 20. ഒരു കൊച്ചുകഥ 21. ഒരു അമ്മയുടെ ഓർമ്മയ്ക്കു് 22. ദൈവങ്ങൾ, അർദ്ധദൈവങ്ങൾ - (4) 23. കുരുവിളയെ വിശുദ്ധനാക്കണം 24. ദൈവങ്ങൾ, അർദ്ധദൈവങ്ങൾ - (5) 25. ദൈവങ്ങൾ, അർദ്ധദൈവങ്ങൾ - (6) 26. ദൈവങ്ങൾ, അർദ്ധദൈവങ്ങൾ - (7) 27. ദൈവങ്ങൾ, അർദ്ധദൈവങ്ങൾ - (8) 28. സേതുസമുദ്രം - ഒരു വീക്ഷണം 29. ദൈവങ്ങൾ, അർദ്ധദൈവങ്ങൾ - (9) 30. ദൈവങ്ങളുടെ ഉത്ഭവം 31. ദൈവങ്ങൾ, അർദ്ധദൈവങ്ങൾ - (10) 32. കേഴുക കേരളമേ... 33. പ്രപഞ്ചസൃഷ്ടിയിലെ ചില ചോദ്യചിഹ്നങ്ങൾ 34. ദൈവങ്ങൾ, അർദ്ധദൈവങ്ങൾ - (11) 35. കഴുതയെ ചുമന്നവരുടെ കഥ 36. ഒരു മാസം അവധി 37. ലോകാവസാനത്തിലെ കുഴലൂത്തു് 38. മരണത്തിന്റെ മടിയിൽ 39. മൂട്ടപ്പടയുടെ കടി 40. യേശു മരിച്ചിരുന്നില്ല!? 41. ബ്ലോഗനിസം - ഒരു അത്യാസന്നകവിത 42. വെറുതെ.. ഒരു കവിതപോലെ... 43. യൂറോപ്യൻ ചിന്താസരണികളും ഭാരതവും - (1) 44. യൂറോപ്യൻ ചിന്താസരണികളും ഭാരതവും - (2) 45. യൂറോപ്യൻ ചിന്താസരണികളും ഭാരതവും - (3) 46. ഞരമ്പുരോഗിയായ കുതിര 47. വിശുദ്ധപിതാക്കളേ ഇതിലേ.. ഇതിലേ... 48. മോശെ ഒരു യഹൂദനായിരുന്നില്ല!? 49. വേശ്യയും വിശ്വാസിയും 50. ഏകദൈവവിശ്വാസവും പരിച്ഛേദനയും 51. മതഭ്രാന്തിന്റെ കഫസ്ഖലനം! 52. കാളൻ നെല്ലാവുന്നതെങ്ങനെ? 53. ആത്മാവും ജീവിതവും 54. ക്രിസ്തുമസ്സും ക്രിസ്തുവർഷവും 55. അഴിമതിയെ ഭരിക്കുന്ന അഴിമതിക്കാർ 56. കുഞ്ഞാടിന്റെ ആസനത്തിലെ കൃമിയെപ്പറ്റി 57. യേശുവും ക്ലിയോപാട്രയും 58. മതവിശ്വാസവും വിജ്ഞാനവിരോധവും 59. അണുബാധയും ആരോഗ്യപരിപാലനവും 60. സദാചാരത്തിനു് മതവിശ്വാസം വേണോ? 61. ദൈവവിശ്വാസവും സ്വതന്ത്ര ഇച്ഛാശക്തിയും 62. ഒറ്റമൂലി ഇരട്ടമൂലി ഇത്യാദി... 63. വിശുദ്ധപൗലോസിന്റെ സ്ത്രീവിരോധം 64. താരാപഥത്തിനു് ഒരു മറുപടി 65. സൂരജിനു് ഒരു മറുപടി 66. ഗുസ്തിക്കാരനായ യഹോവ 67. ആദാമിന്റെ അയൽനാട്ടുകാർ 68. സ്നേഹദിനാശംസകൾ 69. കണ-പ്രതികണ-നശീകരണം 70. ജ്യോതിഷം ഒരു ശാസ്ത്രമോ? 71. മലയിൽനിന്നു് ചാട്ടം 72. ആധുനിക കലണ്ടർ വന്ന വഴി 73. എനിക്കെന്നെ കഷണിക്കണം 74. ഭൂമിപുത്രിയുടെ ലേഖനം 75. ലെനിന്റെ തലയിലും കാഷ്ഠമോ? 76. വഴിപോക്കനൊരു തലയും കിളിയും 77. വൈദ്യന്മാർ 'കൈകഴുകാൻ' തുടങ്ങിയതിനെപ്പറ്റി 78. വിലപേശുന്ന യഹോവ 79. 'സംരക്ഷകരായ' പുരുഷലോകം എവിടെ? 80. ഗോവസൂരിപ്രയോഗത്തിന്റെ ഉത്ഭവം 81. സോദോം-ഗോമോറയും ലോത്തിന്റെ അഗമ്യഗമനവും 82. ഒരു ബാംഗ്ലൂര്‍കാരി 83. പതിനാലുവട്ടം പേപ്പട്ടി കടിച്ച കുട്ടി 84. യൂദാസിന്റെ സുവിശേഷം - യേശുചരിതം തിരുത്തി എഴുതണമോ? 85. യൂദാസിന്റെ സുവിശേഷം - തുടർച്ച 86. സർവ്വശക്തനായ ദൈവത്തെപ്പറ്റി 87. വിശുദ്ധസത്യങ്ങളിലെ വൈരുദ്ധ്യങ്ങൾ 88. ക്ഷയരോഗവും നാലു് ശാസ്ത്രജ്ഞന്മാരും 89. ചിതയിലെരിഞ്ഞ സുവിശേഷങ്ങൾ 90. ഇതു് നരഹത്യയൊ നരബലിയോ? 91. വീക്ഷണ(ത്രി)കോണം 92. പ്രപഞ്ചോത്ഭവം ഫിസിക്സിന്റെ ദൃഷ്ടിയിൽ 93. ദൈവമല്ലാത്ത എനർജ്ജികളെപ്പറ്റി 94. ബില്ലറി ക്ലിന്റൺ (Billary Clinton) 95. മഹാപ്രളയവും മരണപ്പെട്ടകവും - 1 96. പെട്ടകവും മറ്റു് ചില ഒട്ടകങ്ങളും 97. ഒരു പട്ടിച്ചിക്കും വേണ്ട!! or On Being a Dog 98. മദ്യപാനിയായിത്തീരുന്ന പരിശുദ്ധ നോഹ 99. ഉടുമ്പു് മുതൽ സ്വാമിമാർ വരെ 100. ഗരുഡനയനം (Eagle Eye) 101. ദൈവത്തെ തലയിലൊതുക്കിയിട്ടേ അടങ്ങൂ! 102. ഗർഭസ്ഥശിശു സംസാരിക്കുന്നു 103. കാര്യകാരണബന്ധവും ആദ്യകാരണവും 104. പാമ്പു് പൊരിച്ചതുണ്ടു്... (ചിത്രങ്ങൾ) 105. ഈ ജീവൻ എന്നാൽ എന്നതാ സാധനം? 106. മൃതശരീരം വജ്രമോതിരമാക്കി ധരിക്കാം 107. പുസ്തകം കത്തിക്കാനല്ല, വായിക്കാനാണു്! 108. Franz Kafka - അക്ഷരങ്ങളായ അന്യഥാത്വം 109. ബിഗ്‌-ബാംഗും ബാക്ക്‌ ഗ്രൗണ്ട്‌ റേഡിയേഷനും 110. ബിഗ്‌-ബാംഗ്‌ - ചില അടിസ്ഥാന ശാസ്ത്രീയതകൾ 111. Big-Bang - സ്ഫോടനം സംഭവിച്ച കോസ്മിക്‌ സൂപ്പ്‌ 112. ചില 'അതിഫയങ്കര' ചോദ്യങ്ങളെപ്പറ്റി 113. സ്വാതന്ത്ര്യം (Free Like a Bird?) 114. ഠിം! നീ കോടീശ്വരനായി!! 115. മനുഷ്യൻ എന്ന ജീവി 116. മതം മനുഷ്യനു് വേണം/വേണ്ട - ഒരു കമന്റ്‌ 117. അന്വേഷണവും തിരിച്ചടികളും 118. സ്ഥലവും കാലവും 'ക്വാണ്ടംതരി'കളോ? 119. സ്ത്രീകളെപ്പറ്റി ഫ്രീഡ്രിഹ്‌ നീറ്റ്‌സ്‌ഷെ 120. ഐൻസ്റ്റൈനു് പിഴച്ചിടം 121. ഐൻസ്റ്റൈനും ബോറും തമ്മിലെ മത്സരം 122. അകലമറിയാത്ത 'അത്മബന്ധം' 123. മനുഷ്യൻ - തന്നോടൊപ്പം തനിയെ 124. മതഭീകരതയും സൗദി-അറേബ്യയും അമേരിക്കയും 125. ഖുമൈനി, സദാം, ബിൻ ലാദൻ ആൻഡ്‌ കൊ 126. ഭൂമി ഉരുണ്ടതല്ല 127. ഭൂമിയുടെ പരിണാമം 128. അന്തരീക്ഷപരിണാമം 129. ജീവന്റെ ഉത്ഭവത്തെപ്പറ്റി 130. സുഹൃത്തുക്കളെപ്പറ്റി - ഫ്രീഡ്രിഹ്‌ നീറ്റ്‌സ്‌ഷെ 131. ജീവൻ എന്ന സങ്കീർണ്ണത 132. കൈമാറ്റിവയ്ക്കൽ ശസ്ത്രക്രിയ 133. ശവംതീനിപക്ഷികൾ (Natural Waste Disposal) 134. നുണ, ജ്ഞാനം, സന്യാസം... 135. ബിൻ ലാദനും അൽഖാഇദയും 136. നമുക്കു് ശ്രദ്ധാലുക്കളാവാം 137. പള്ളി - ദൈവത്തിന്റെ ശവക്കല്ലറ 138. തിരിച്ചറിവിന്റെ ഉത്ഭവം 139. മനുഷ്യാവകാശം? 140. കന്യാചർമ്മപരിശോധന 141. മഞ്ഞുപെയ്യുംകാലം 142. മതങ്ങൾ സ്ഥാപിക്കപ്പെടുന്നതു് 143. നവവത്സരാശംസകൾ 144. മമ്മൂട്ടിയുടെ ബ്ലോഗും എന്റെ പുതുവർഷവും 145. കാഴ്ചയിലെ മിഥ്യാബോധം 146. യേശുവും കുടുംബവും അമേരിക്കയിലുണ്ടു്! 147. ലോജിക്കിന്റെ ഉത്ഭവം 148. പ്രകൃതിഭംഗി 149. പ്രാർത്ഥനയുടെ വില 150. അൽപം സ്വന്തം കാര്യം 151. നക്ഷത്രങ്ങൾക്കുമുപരി 152. മരണത്തെപ്പറ്റിയുള്ള ചിന്ത 153. ധാർമ്മികതയും ഫിസിക്സും 154. സാമൂഹ്യവാസന - (Herd Instinct) 155. കാര്യകാരണബന്ധം (Cause And Effect) 156. പാപത്തിന്റെ ഉറവിടം 157. ധാർമ്മികതയും മറ്റും 158. ബഹുദൈവവിശ്വാസത്തിന്റെ പ്രയോജനം 159. സത്യം സത്യമായി നുണ 160. വിശ്വാസിയുടെ പോക്കറ്റിലെ ദൈവം 161. മറുപടിയില്ല എന്നുവേണ്ട 162. യേശുവിന്റെ ബാല്യകാലകഥകൾ 163. പുരപ്പുറത്തുനിന്നു് ചാടുന്ന യേശുക്കുട്ടൻ 164. യേശുക്കുഞ്ഞിന്റെ വിഷചികിത്സ 165. ദൈവവചനം = മനുഷ്യവചനം 166. പുരോഹിതന്റെ ശാസ്ത്രഭയം 167. ഉണ്ണിയേശു ഈജിപ്റ്റിൽ 168. യേശു ഒരേയൊരു ക്രിസ്ത്യാനി 169. മനുവിന്റെ നിയമങ്ങളും ക്രിസ്തീയതയും 170. യേശുവിന്റെ നരകയാത്ര - (1) 171. പൗലോസിന്റെ ക്രിസ്തുമതം 172. യേശുവിന്റെ നരകയാത്ര - (2) 173. സ്വവർഗ്ഗാനുരാഗം 174. വിശ്വാസികളും ചർച്ചയും 175. മയ്യത്തായ ഡാർവിനിസം 176. ദൈവം എന്ന കരുണാനിധി 177. ഡാർവിൻ - മനുഷ്യനും ശാസ്ത്രജ്ഞനും 178. മനുഷ്യശരീരത്തിനു് ഒരു സ്പെയർ പാർട്ട്‌സ്‌ സ്റ്റോർ 179. ആഹാരം, ഡാർവിൻ, ലാമാർക്ക്‌ 180. കൃത്രിമബുദ്ധിയും തലച്ചോറും 181. ഉത്തരാധുനികം 'ദക്ഷിണാധുനികം' 182. നിറമല്ലാത്ത നിറങ്ങൾ, സ്വരമല്ലാത്ത സ്വരങ്ങൾ 183. ആദിസ്ഫോടനത്തിനും മുൻപു് 184. 196-ാ‍മത്തെ പോസ്റ്റ്‌ 185. 3009-ലും ലോകമോ? 186. താലിബാനും സ്ത്രീകളും 187. ചർച്ചയാണു് താരം 188. മനോരമ വീണ്ടും തകർക്കുന്നു 189. നക്ഷത്രഫലവും സത്യവും 190. പുതിയ ദൈവം പുതിയ മതം 191. ബഹുമാനം താടാ! 192. ബർണബാസിന്റെ സുവിശേഷം - നുണയും സത്യവും - (1) 193. ബർണബാസിന്റെ സുവിശേഷം - അദ്ധ്യായം 39 194. ബർണബാസിന്റെ സുവിശേഷം - നുണയും സത്യവും - (2) 195. ബർണബാസിന്റെ സുവിശേഷം - നുണയും സത്യവും - (3) 196. ബർണബാസിന്റെ സുവിശേഷം - നുണയും സത്യവും - (4) 197. ബുദ്ധിയോ യുക്തിയോ വേണ്ട, വിശ്വാസമേ വേണ്ടൂ! 198. നീ വ്യാഖ്യാനിക്കരുതു്! 199. ധൂര്‍ത്തനായ ദൈവം 200. വളര്‍ത്തലിലെ ബലപ്രയോഗം 201. ഏത് മതം? 202. അന്ധര്‍ വര്‍ണ്ണങ്ങളെ വര്‍ണ്ണിക്കുമ്പോള്‍ 203. ഒരു നല്ല ബ്രാഹ്മണന്റെ കഥ 204. ഇന്‍ഡ്യന്‍ അഡ്വെഞ്ചര്‍ 205. അട്ടയെ മെത്തയില്‍ കിടത്തിയാല്‍ ... 206. എന്തിന് വെറുതെ വിദ്യാഭ്യാസം? - (1) 207. എന്തിന് വെറുതെ വിദ്യാഭ്യാസം? - (2) 208. ഒറ്റക്കണ്ണനായ ചുമട്ടുതൊഴിലാളി 209. വ്യഭിചാരവും വിശുദ്ധമാവാം 210. യുക്തിക്കു് മംഗളാശംസകള്‍ (ഒന്നാം ഭാഗം) 211. യുക്തിക്കു് മംഗളാശംസകള്‍ (രണ്ടാം ഭാഗം) 212. ചെസ്റ്റര്‍ഫീല്‍ഡ് പ്രഭുവിന്റെ ചെവിയും പാതിരി ഗോഡ്മാനും (ഒന്നാം ഭാഗം) 213. ചെസ്റ്റര്‍ഫീല്‍ഡ് പ്രഭുവിന്റെ ചെവിയും പാതിരി ഗോഡ്മാനും (രണ്ടാം ഭാഗം) 214. ഒരു ജനല്‍ക്കാഴ്ച 215. ഒരു ട്രാജിക് ഹീറോയുടെ അന്ത്യം 216. ദൈവം എന്ന മിഥ്യാഭ്രമം 217. സ്വന്തം ദൈവത്തെ വ്യാഖ്യാനിച്ചു് കൊല്ലുന്നവര്‍ 218. ഐന്‍സ്റ്റൈന്‍റെ ദൈവം 219. ദൈവാസ്തിത്വത്തിന്‍റെ തെളിവുകള്‍ 220. മൂര്‍ത്തദൈവം, അമൂര്‍ത്തദൈവം 221. പ്രപഞ്ചസൃഷ്ടി എന്തെളുപ്പം! 222. പ്രകൃത്യതീതനായ ദൈവം 223. നാസ്തികനായ ദൈവം? 224. സൃഷ്ടിവാദശാസ്ത്രം 225. മതവും എവൊല്യൂഷനും 226. എവൊല്യൂഷനും സൃഷ്ടിവാദികളും 227. ക്രിയേഷനിസം 228. ഇതാണ് സാക്ഷാല്‍ പ്രപഞ്ചസൃഷ്ടി 229. എന്തിനാ അമ്മാവാ എന്നെ തല്ലുന്നേ? 230. ഡിസൈനര്‍ ദൈവം 231. ഓം മണിപദ്മേ ഹൂം 232. പ്രപഞ്ചത്തിന്‍റെ ജിയോമെട്രി 233. നാളെയാണ് ലോകാവസാനം 234. സ്വയം രൂപമെടുക്കുന്ന പ്രപഞ്ചങ്ങള്‍ - (1) 235. സ്വയം രൂപമെടുക്കുന്ന പ്രപഞ്ചങ്ങള്‍ - (2) 236. പ്രപഞ്ചത്തിന്റെ സ്വയം രൂപമെടുക്കല്‍ - (3) 237. വെള്ളമടിക്കാത്ത ചന്ദ്രന്‍ 238. പറക്കും തളികകളും അന്യഗ്രഹജീവികളും 239. സ്ഥലകാലാതീതമായ നന്‍മതിന്‍മകള്‍ 240. ദൈവാത്മജമലയാളി പ്രബുദ്ധനാണ് 241. സ്ഥലകാലരൂപാന്തരീകരണം 242. ശാസ്ത്രസൂര്യൻ ഗീതയുടെ നിഴലിൽ - 1 243. ശാസ്ത്രം ഗീതയുടെ നിഴലിൽ - 2 244. ശാസ്ത്രവും ഗീതയും - 3 245. പ്രപഞ്ചശക്തി ഗീതയിൽ - 4 246. വിഡ്ഢിയാവുക, വിശ്വാസിയാവുക 247. ദൈവനാമത്തിൽ അരങ്ങേറുന്ന പൈശാചികത്വം 248. വിശ്വാസിയുടെ സമ്പൂർണ്ണജ്ഞാനം 249. സയന്‍സിലെ അന്ധവിശ്വാസം 250. കവലയിലെ കാവല്‍ക്കാര്‍ 251. വെളുത്ത വാമനനും ചുവന്ന രാക്ഷസനും 252. ഖുര്‍ആനിലെ ബ്ലാക്ക് ഹോള്‍ 253. ഖുര്‍ആന്‍ ശാസ്ത്രീയമെന്നു്‌ ശാസ്ത്രജ്ഞര്‍ !! 254. തൂണിലെയും തുരുമ്പിലെയും ദൈവം 255. ഹാപ്പി ഉയിര്‍ത്തെഴുന്നേല്പു്‌! 256. ഹിപ്നോസിസ് 257. യഹോവയെ അടുത്തറിയുമ്പോള്‍ 258. യേശുവിന്റെ ഉയിര്‍ത്തെഴുന്നേല്പും സുവിശേഷകരും 259. സാമൂഹ്യബോധവും മനഃശാസ്ത്രവും 260. പരിഹാസാതീതമായ വിശ്വാസം 261. സത്യനിഷേധികളേ, ഇതിലേ.. ഇതിലേ... 262. വരൂ, നമുക്കു്‌ ബൈബിളിലെ ദൈവത്തെ വരയ്ക്കാം 263. സ്വര്‍ഗ്ഗസ്ഥനായ പിതാവേ, നിന്റെ രാജ്യം വരേണമേ 264. പിന്നോട്ടൊഴുകാത്ത സമയനദി 265. ജീവാത്മാവിന്റെ വലിപ്പം 266. ആത്മസാക്ഷാത്‌കാരത്തിനു്‌ ഒരു കുറുക്കുവഴി 267. ഭഗവാന്റെ വിശ്വരൂപം 268. ഒന്നര സെന്റിമീറ്റര്‍ തൊലി 269. ജ്ഞാനവിജ്ഞാനപൊതുയോഗം 270. അല്ലാഹുവും യഹോവയും 271. കൊന്നാലും ചാകാത്ത വിശുദ്ധകന്യക തെക്ല 272. രാഹുല്‍ജി ഫോര്‍ പ്രൈംമിനിസ്റ്റര്‍ 273. പാപ്പയ്ക്കും തന്‍പള്ളി പൊന്‍പള്ളി 274. മാര്‍ക്സിയന്‍ ശ്രേഷ്ഠഭാഷ 275. അടിത്തറയില്ലാത്ത വീടുകളില്‍ വസിക്കുന്നവര്‍ 276. മാര്‍ക്സിസവും മനുഷ്യത്വവും 277. മാര്‍ക്സിസം – സ്വന്തനിയമങ്ങളുടെ ഇര 278. മാര്‍ക്സ്, എംഗല്‍സ്, ഹെലേന ഡേമൂത്ത് 279. സെക്റ്റുകള്‍ സെക്റ്റുകള്‍ വിശ്വവിപത്തിന്റെ നാരായവേരുകള്‍… 280. ഹേഗെലും ചില ‘ഐഡിയ’കളും 281. ബലിപെരുന്നാള്‍ 282. ബോധത്തിന്റെ ചൈതന്യം
Entries (RSS) and അഭിപ്രായങ്ങള്‍ (ആര്‍എസ്‌എസ്)
Create a free website or blog at WordPress.com.